
Sifat-Sifat  Bagi  Sekalian  Rasul 

[Dan  wajib]  bagi  segala  Rasul  fbLJi j obUh  empat  perkara: 

1.  Shiddiq  (<i-u>) 

[Pertama  Shiddiq]  ertinya  benar  pada  sekalian  perkataan  mereka  itu.  Dan  makna  benar  itu 
berbetulan  dengan  nafsu  pekerjaan.  Maka  wajib  kita  i’tiqadkan  benar  mereka  itu  pada  dakwa 
mereka  itu  akan  Nubuwwah  dan  Risalah,  dan  pada  barang  yang  menyampai  mereka  itu  akan  kita 
daripada  Allah  §g,  dan  pada  segala  khabar  mereka  itu  daripada  segala  perkara  yang  ghaib34  dan 
lainnya35  dan  jika  atas  jalan  selora  - seloroh  / senda  gurau)  sekalipun. 

[Dan  mustahil]  lawannya  iaitu  dusta. 

Dalil  Sifat  Shiddiq 

[Dan  dalil]  shiddiq  mereka  itu  bahawasanya  jika  berdusta  mereka  itu  nescaya  dusta  pula 
khabar  Allah  H kerana  membenarNya  f§  akan  mereka  itu  dengan  mengurnianya  mereka  itu 
beberapa  Mu’jizat  yang  menepati  firmanNya:  “Telah  benar  hambaKu”.  Dan  dusta  pada  khabar 
Allah  §g  itu  mustahil,  maka  tsabitlah  benar  mereka  itu.  Dan  apabila  tsabit  ia  mustahillah  dusta 
mereka  itu. 

2.  Amanah  (&ui) 


[Kedua  Amanah]  ertinya  kepercayaan.  Dan  maknanya  terpelihara  mereka  itu  daripada 
mengerjakan  segala  barang  yang  ditegah  dan  jika  Makruh  dan  Khilaf  Al- Aula  ( Jysh 

sekalipun  pada  zahir  dan  batin  pada  ketika  kecil  dan  besar,  dan  pada  dahulu  daripada  jadi  Nabi 
dan  kemudiannya. 

[Mustahil]  lawannya  iaitu  khianat. 

Dalil  Sifat  Amanah 

[Dan  dalil]  amanah  mereka  itu  bahawasanya  jika  khianat  mereka  itu  nescaya  adalah  kita 
disuruhkan  kita  dengan  khianat  kerana  disuruhkan  kita  dengan  mengerjakan  seumpama  perbuatan 
mereka  itu.  Dan  tiada  bahawa  disuruhkan  kita  dengan  khianat  itu  kerana  tiada  menyuruh  Allah  M 
dengan  kejahatan  sekali-kali. 


34.  Katanya:  perkara  yang  ghaib  - ertinya  daripada  barang  yang  telah  lalu  seperti  ahwal  Anbiyak  yang  dahulu- 
dahulu  dan  barang  yang  lagi  akan  datang  seperti  ahwal  Kiamat  dan  Syurga  dan  Neraka. 

35.  Katanya:  dan  lainnya  - ertinya  lain  daripada  yang  ghaib  seperti  segala  hukum  dan  segala  pekerjaan  yang 
bergantung  dengan  dunia  seperti  telah  datang  si  anu  dan  telah  makan  aku. 

3.  Tabligh  (yJ) 

[Ketiga  tabligh]  ertinya  menyampaikan  barang  yang  disuruhkan  mereka  itu  dengan 
menyampaikan  dia  kepada  makhluk. 

Bahagian  Wahyu 

Maka  adalah  barang  yang  diwahyu  oleh  Allah  H kepada  segala  Rasul  itu  tiga  bahagi: 

1.  Satu  bahagi  menyuruh  Allah  §g  akan  mereka  itu  dengan  ketiadaan  menyampaikan  dia  kepada 
makhluk,  maka  tiada  harus  bagi  mereka  itu  menyampaikan  dia. 

2.  Dan  satu  bahagi  memberi  pilih  Allah  H akan  mereka  itu  padanya,  maka  harus  bagi  mereka  itu 
menyampaikan  dia  dan  ketiadaan  menyampainya. 

3.  Dan  satu  bahagi  menyuruh  Allah  li  akan  mereka  itu  dengan  menyampainya,  maka  telah 
menyampai  mereka  itu  akan  dia  kepada  makhluk  dan  tiada  menyembunyi  mereka  itu 
daripadanya  akan  sesuatu. 

[Dan  mustahil]  lawannya  iaitu  menyembunyikan  barang  yang  tersebut  itu. 

Dalil  Sifat  Tabligh 

[Dan  dalil]  tabligh  itu  bahawasanya  jika  menyembunyi  mereka  itu  akan  suatu  daripada 
barang  yang  disuruhkan  mereka  itu  dengan  menyampaikan  dia  nescaya  adalah  kita  disuruhkan 
kita  dengan  menyembunyikan  ilmu  kerana  disuruhkan  kita  dengan  mengikut  mereka  itu.  Dan 
tiada  sah  bahawa  disuruhkan  kita  dengan  menyembunyi  ilmu  kerana  orang  yang  menyembunyi 
ilmu  itu  dikutukikan.  Maka  tsabitlah  bagi  mereka  itu  tabligh  dan  apabila  tsabit  ia  mustahillah 
menyembunyikan. 

4.  Fatonah  (aj\iai) 

[Keempat  fatonah]  ertinya  cerdik  dengan  sekira-kira  ada  pada  mereka  itu  kuasa  atas 
menghentikan  perkataan  segala  lawan  dan  berhujah  akan  mereka  itu  dan  membatalkan  segala 
dakwa  mereka  itu  yang  batilah  (dJ3s>u  - palsu). 

[Dan  mustahil]  lawannya  iaitu  bodoh. 

Dalil  Sifat  Fatonah 

[Dan  dalil  fatonah]  itu  bahawasanya  jika  ternafi  daripada  mereka  itu  oleh  fatonah  nescaya 
tiada  kuasa  mereka  itu  atas  mendirikan  hujah  atas  segala  lawan  mereka  itu.  Dan  iaitu  mustahil 
kerana  mengkhabarkan  oleh  Qur’an  dengan  mendiri  mereka  itu  akan  hujah  atas  segala  lawan. 
Maka  tsabitlah  cerdik  mereka  itu,  dan  apabila  tsabit  ia  mustahillah  bodohnya. 

Sifat  Harus  Bagi  Para  Nabi  dan  Rasul 

[Dan  harus]  pada  hak  segala  Anbiya’  dan  Rasul  segala  sifat  manusia  yang  tiada 
mengurangkan  pada  mereka  itu  yang  maha  tinggi  seperti  makan  dan  minum  dan  sakit  dan 
bergurau  yang  halal. 

Ifl  Maka  tiada  bersifat  mereka  itu  dengan  sifat  ketuhanan. 

Ifl  Dan  tiada  bersifat  mereka  itu  dengan  sifat  malaikat  seperti  tiada  makan  dan  tiada  tidur. 

Ifl  Dan  tiada  bersifat  mereka  itu  dengan  sifat  manusia  yang  mengurangkan  pada  mereka  itu 

'j  f: 

seperti  segala  perkara  yang  mencederakan  maruah  (5«jy)  dan  ketiadaan  sejahtera  daripada 
tiap-tiap  barang  yang  meliarkan  dan  tiap-tiap  yang  mencederakan  hikmah  dibangkitkan 
mereka  itu  iaitu  menunaikan  segala  syara’  Allah  H dan  menerima  umat  akan  dia  daripada 
mereka  itu  seperti: 

a.  Makan  pada  jalan  (makan  sambil  berjalan), 

b.  Dan  cedera  ‘aqal, 

c.  Dan  kekurangan  nasab  (keturunan), 

d.  Dan  kampuh  (a yuS  - gopoh), 

e.  Dan  takbur, 

f.  Dan  buta, 

g.  Dan  sopak, 

h.  Dan  penyakit  pecah  belah. 

Dalil  Sifat  Harus 

[Dan  dalil]  harus  bersifat  mereka  itu  dengan  sifat  manusia  yang  tiada  mengurangkan  qadar 
mereka  itu  dilihatkan  dia  ada  pada  mereka  itu  Jtj  s%ai\ 


36.  Katanya:  maruahnya  - ertinya  kemukaan  atau  kemanusiaan.  Iaitu  kemuliaan  seseorang  dan  kesempurnaannya 
dan  beberapa  adab  yang  ada  sekalian  itu  pada  dirinya  yang  membawa  oleh  memeliharanya  akan  dia  kepada  baik 
segala  perangainya  dan  elok  segala  adatnya  (budi  bahasanya).  [Dan]  terjemah  hamba  akan  maruah  dengan  kemukaan 
itu  betul  lagi  kerana  kemukaan  pada  bahasa  Melayu  itu  kinayah  (kuT)  daripada  keadaan  seseorang  mempunyai  nafsu 
( j — ai  - diri)  yang  dipujikan  yang  membawa  akan  dia  kepada  mengerjakan  pekerjaan  yang  baik  lagi  tiada  redha  ia 
sertanya  mengerjakan  barang  yang  tiada  patut  dengan  keadaannya  manusia.  Maka  iaitulah  ‘Ain  Maruah 
yang  pada  bahasa  ‘Arab  dikatakan  si  anu  orang  yang  bermuka,  ertinya  mempunyai  maruah  yang  malu  ia  daripada 
mengerjakan  barang  yang  tiada  patut  dan  loba  ia  atas  mengerjakan  barang  yang  membawa  kepada  kepujian  dirinya. 
Dan  Al-Hamdulillah  (&  -ui-t)  ada  maruah  pada  jenis  Melayu  terlebih  banyak  daripada  setengah-setengah  jenis  yang 
lainnya,  dengan  dalil  memulia  mereka  itu  akan  orang  dagang  yang  baik  yang  datang  kepada  negeri  mereka  itu 
istimewa  Ahli  Hijaz  Jjsi)  dan  jika  tiada  dibalaskan  mereka  itu  dengan  syukur  sekalipun.  Dan  tiada  ada  pada 
mereka  itu  banyak  tipu-daya  dan  tiada  ada  pada  mereka  itu  menghilangkan  air  muka  dengan  meminta,  bersalahan 
setengah  daripada  jenis  yang  lainnya.  [Dan]  kemukaan  ini  lain  daripada  wajahah  («t*-j)  yang  pada  bahasa  ‘Arab 
kerana  makna  wajahah  itu  Al-Hazzhu  wa  Al-Martabah  ( Jjjbj  Jai-i  - habuan  dan  pangkat)  dan  iaitu  bukannya 
kemukaan  yang  pada  bahasa  Melayu.  Maka  tertolaklah  dengan  demikian  itu  I’tiradh  (je\ j&\)  setengah  manusia  akan 
tafsir  hamba  akan  maruah  dengan  kemukaan.  Maka  berkata  ia  kemukaan  daripada  itu  terjemah  wajahah  yang  pada 
bahasa  ‘Arab.  [Adapun]  tafsir  hamba  akan  maruah  dengan  kemanusiaan  ertinya  keadaan  seseorang  itu  manusia  yang 
sempurna,  maka  iaitu  terlebih  nyata  kerana  keadaan  manusia  yang  sempurna  itu  bahawa  bersifat  ia  dengan  segala 
barang  yang  tersebut  pada  makna  maruah  itu.  Wallahu  A’lam  (J*!  - Allah  yang  lebih  Mengetahui). 

